Teollisuushallin palosta suurvahingot Forssassa - Kotimaa - Uutiset - MTV.fi
Teollisuushallin palosta suurvahingot Forssassa Kotimaa
Julkaistu 13.02.2008 19:22
Yksikerroksinen peltinen teollisuushalli on tuhoutunut osittain tulipalossa illalla Forssassa. Vahingot syntyivät pääasiassa hallin keskellä noin 750 neliön tilassa, jossa toimi kuorma-autojen päällisrakenteita kuten lavoja valmistava yritys.
- Kokonaisvahingot nousevat lähes 300 000 euroon, arvioi palomestari Mikko Malin Kanta-Hämeen pelastuslaitoksesta.Palon syyksi Malin epäilee yrityksen tiloissa sattunutta vahinkoa eli iltapäivän tulitöissä kytemään jäänyttä kipinää.Tulta nujertamassa oli kymmenkunta sammutusyksikköä. Hälytys tuli Lepistönkadun varrella sijaitsevaan halliin puoli kuuden aikaan illalla.(MTV3-STT)
Hiihtolomalaisia tutkaillaan tarkemmin Itä- ja Pohjois-Suomessa Norjalaistutkimus: Rypälease humanitaarinen ongelma